पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली । पूर्वी दिल्ली के त्रिलोकपुरी क्षेत्र में 1984 के दंगों में 400 सिखों की जान बचाने वाले दिल्ली पुलिस के एएसआई जुगती राम को मरणोपरांत सम्मानित करने के लिए उनके परिवार वालों की दिल्ली सिख गुरुद्वारा प्रबंधन कमेटी (डीएसजीपीसी) तलाश कर रही है। 10 मई को भास्कर ने '400 सिखों की जान बचाने वाले एएसआई को न्याय का इंतजार शीर्षक से खबर प्रकाशित कर जुगती राम का मामला सामने लाया था। इस बारे में डीएसजीपीसी के प्रधान मनजीत सिंह जीके ने भास्कर संवाददाता को फोन कर दिवंगत जुगती के परिजनों की जानकारी मांगी। जीके ने कहा कि खबर पढऩे के बाद यह पता चला कि एएसआई जुगती राम असली हीरो थे।
उन्होंने बताया कि गुरुद्वारा रकाबगंज में 84 में मारे गए सिखों के याद में प्रस्तावित स्मारक के शिलान्यास के मौके पर बुधवार को जुगती को सम्मानित करना चाहती है। कमेटी के महासचिव मनजिंदर सिंह सिरसा ने कहा है कि जुगती राम देश के सच्चे हीरो थे। जुगती राम को न्याय दिलाने के लिए वे मंत्रालयों से लेकर कोर्ट तक हर संभव प्रयास करेंगे। उन्होंने बताया कि उनके परिवार को आर्थिक सहायता, बच्चों की शिक्षा आदि मुहैया कराकर डीएसजीपीसी गर्व महसूस करेगी।
नई दिल्ली.एनडीएमसी की नोटिस को दरकिनार कर गुरुद्वारा कमेटी ने 84 दंगों में मारे गए सिखों की याद में प्रस्तावित स्मारक के शिलान्यास के लिए भव्य तैयारी की है। बुधवार को सिखों के पांच प्रमुख तख्तों के जत्थेदार अपने हाथों से स्मारक का शिलान्यास करेंगे। इस बीच, स्मारक के निर्माण को रुकवाने के लिए एनडीएमसी में शिकायत व हाईकोर्ट में याचिका दाखिल करने के लिए शिअद के नेताओं ने अकाल तख्त साहिब के जत्थेदार ज्ञानी गुरबचन सिंह को पत्र लिखकर सरना बंधुओं पर कार्रवाई की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn